Ego Engelbertus, Dei gratia Cabilonensis episcopus, notum facio, omnibus futuris et presentibus, quod Hugo Boers de Gibriaco dedit atque concessit Deo et sanctę Marię et monachis de Firmitate, per manum nostram, quicquid habebat in decima terrarum ac vinearum quas predicti monachi habebant, vel habituri sunt, vel dono, vel quacumque alia investitura in omni parrochia Milicei, et ex hoc habuit L solidos. Testes : Hugo prior Firmitatis, Galterius de Cerce, et Hugo de Sancto Marcello archidiaconi Cabilonensis, Guido de Baiers archipresbyter, Henricus et Artaldus de Marne. Hoc autem laudavit uxor predicti Hugonis de cujus patrimonio erat coram Guillelmo abbate Firmitatis apud Gibriacum. Testes : Guillelmus de Droia monacus Buxerię, Guillelmus Rufinus presbyter, Roclinus clericus, Galterius Arlebaldus, et alii plures.